钦定古今图书集成/明伦汇编/氏族典/第262卷 > 王行敏
## 钦定古今图书集成/明伦汇编/氏族典/第262卷 > 王行敏

按《唐书王行敏传》：“行敏，并州乐平人。隋末为盗长。高
祖兴来降，拜潞州刺史，迁屯卫将军。刘武周入并州，
寇上党，取长子壶关。或言刺史郭子武懦不支，且失
潞，帝遣行敏驰往，既至，会有告子武谋反，遂斩之。州
民陈正谦者，以信义称乡里，出粟千石济军，由是人
自奋，贼乃去。行敏又败窦建德兵于武陟。武德四年”，
督兵徇燕赵与刘黑闼战历亭破之既而释甲不设
备为黑闼所掩缚致麾下终不屈贼遂斩之。且死西
向跪曰：“臣之忠惟陛下知之”帝闻而悼惜。